***Matematička igra***

***Čarobni časovnik***

15. Za izvođenje igre potrebno je pripremiti od kartona ili lesonita model brojčanika časovnika.

„Časovnik“ se obesi na zid. Predloži se jednom od igrača, da napiše na listu hartije bilo koji čas i pokaže ga prisutnima. (Za to vreme vi stojite licem okrenuti prema „časovniku“ i zapisani broj ne vidite.) Zatim recite tome, koji je zapisao čas, sledeće: „Ja ću na „časovniku“ pokazivati različite cifre i pri tom ću svaki put štapom udariti po brojčaniku „časovnika“. Pri svakom udaru štapa ti treba da zapisanom broju dodaš po jedinicu. Kad udarim prvi put – dodaš jedinicu; kad udarim drugi put – dodaš dobijenom broju još jednu jedinicu; broj u sebi tako udarce, sve dok ne dođeš do 20. Tada reci: „Stop!“ Moj štap će tada pokazati tačno čas koji si ti zapisao“.

**O B J A Š NJ E NJ E:** Lice koje pogađa, prvih sedam udaraca izvodi po bilo kojim ciframa. Osmi udarac treba da načini na broju 12. Zatim sledeće udarce izvodi na brojevima 11, 10, 9, itd., sve dok ne čuje komandu: „Stop!“. Tog momenta štap će se zaustaviti na času koji je zapisan na hartiji.